Jakarta

Jakarta, ofizialki Jakarta hiriburuko eskualde berezia ( edo DKI Jakarta), Indonesiako hiriburua da, Java uhartean kokatua. 664 kilometro koadroko eremua du, eta 2014an 9.992.842 biztanle zituen. Metropoli-eremuan 30.214.303 pertsona bizi ziren 2010ean. Herrialdeko gune politiko, ekonomiko eta industriala da.

Klima 
Jakartak klima montzonikoa du (Am) Köppen klima sailkapenaren arabera.

Historia 
V. mendean, Kalapa itsasportu txiki bat zen mendi baten ondoan, Ciliwung ibaiaren ertzean. XII. mendean, Sondako Erresuma hinduko portu handiena zen. Portugaldarrak izan ziren lehen europarrak bertara heltzen. XVI. mendean, Fatahillah gerlari gazteak eraso zuen herria, eta Djakarta izendatu zuen, Kalapa jatorrizko izena ordezkatuz. 1619. urtean, herbeheretarrek Batavia sortu zuten Djakarta izeneko herrian. Herbehereekin izaniko salerosketa harremanek aberastu zuten hiria XVII-XVIII. mendeetan. Ingelesen esku geratu zen 1811tik 1814ra. Matxinada nazionalista bat izan zen 1926. urtean. Japoniarrak jabetu ziren hiriaz 1942an, baina independentzia lortu zuten 1945ean.

Administrazioa 

Indonesiako banaketa administratiboan, Jakarta estatus bereziko probintzia da (DKI Jakarta), eta 5 hiri () eta erregeordetza () batean banaturik dago:

Ekonomia 
Administrazio eta merkataritza hiria da, batez ere. Eskulangile eta industria berri ugari: metalurgia, ehungintza, kimika, eta beste. Herrialdeko portu nagusia da, eta nazioarteko aireportua du.

Iruditegia

Erreferentziak

Kanpo estekak 
 Hiriko gobernuaren webgunea.